यथासंभव श्राद्ध अपने घर पर ही किया जाना चाहिए. संभव न हो तो किसी भी तीर्थ या जलाशय के किनारे भी किया जा सकता है. दक्षिणायन में चूंकि पितरों का प्रभाव ज्यादा होता है. इसलिए श्राद्धकर्म के लिए यथासंभाव दक्षिण की तरफ झुकी हुई जमीन का उपयोग करना चाहिए. शास्त्रों के मुताबिक पितृगणों को ऐसी जगह भाती है, जो पवित्र हो और जहां लोगों का ज्यादा आना-जाना होता है, नदी का किनारा भी पितरों का पसंद है. ऐसी जगह पर गोबर से जमीन को लीपकर श्राद्ध करना चाहिए.